《入古县望群峰作》
明代·蓝智

群峰玉立并青霄，绝壑悬崖径路遥。金殿笋班趋晓仗，海门龙角涌春潮。

赤城霞气中天起，仙掌晴岚近日飘。似有清风随宪节，蛮烟瘴雨一时消。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。